Ericu950/Stoicheia-meter-silver huggingface dataset:
ὁ δὲ Μαρτιάλιος τοὺς καιροὺς πάντας παραφυλάττων , ἰδών τε αὐτὸν μεμονωμένον , ὡς δὴ κληθεὶς ὑπ αὐτοῦ νεύματι ἐρῶν τι ἢ ἀκουσόμενος , προστρέχει , ἐπιστάς τε αὐτῷ τὰς ἐσθῆτας τῶν μηρῶν καθέλκοντι , ἀπεστραμμένον παίει ξιφιδίῳ , ὃ μετὰ χεῖρας ἔφερε λανθάνων .
καιρίου δὲ τῆς πληγῆς ἐπὶ τῆς κατακλεῖδος γενομένης ἀπροσδοκήτως τε καὶ ἀφυλάκτως ὁ Ἀντωνῖνος ἀνῃρέθη .
πεσόντος δὲ αὐτοῦ πηδήσας ἵππῳ ἔφυγεν ὁ Μαρτιάλιος .
γερμανοὶ δὲ ἱππεῖς , οἷς ὁ Ἀντωνῖνος ἔχαιρε φρουροῖς τε τοῦ σώματος ἐχρῆτο , οὐ τοσοῦτον ἀφεστῶτες ὅσον οἱ λοιποί , πρῶτοί τε ἰδόντες τὸ γενόμενον , διώξαντες τὸν Μαρτιάλιον κατηκόντισαν 0 .
ὡς δὲ καὶ ὁ λοιπὸς στρατὸς εἶδε τὸ πραχθέν , πάντες συνέδραμον , καὶ πρῶτος ὁ Μακρῖνος ἐπιστὰς τῷ πτώματι ὀλοφύρεσθαί τε καὶ θρηνεῖν προσεποιεῖτο .
ὅ τε στρατὸς πᾶς χαλεπῶς καὶ δυσφόρως ἤνεγκε τὸ πραχθέν :
συστρατιώτην γὰρ καὶ κοινωνὸν τοῦ βίου , ἀλλ οὐκ ἄρχοντα ᾤοντο ἀποβεβληκέναι .
καὶ οὐδεμίαν πω ἐπιβουλὴν ὑπώπτευον ἐκ τοῦ Μακρίνου , ᾤοντο δὲ τὸν Μαρτιάλιον οἰκείαν ἔχθραν ἀμύνασθαι .
καὶ οἳ μὲν ἕκαστος ἐς τὰς σκηνὰς ἐπανῇσαν :
ὁ δὲ Μακρῖνος πυρὶ παραδοὺς τὸ σωμάτιον , τήν τε κόνιν κάλπῃ τινὶ ἐμβαλών , ἔπεμψε τῇ μητρὶ αὐτοῦ καταθάψαι , ἐν Ἀντιοχείᾳ διατριβούσῃ .
ἐκείνη δὲ ἐπὶ ταῖς τῶν παίδων ὁμοίαις συμφοραῖς εἴ τε ἑκοῦσα εἴ τε κελευσθεῖσα ἀπεκαρτέρησε 0 .
τοιούτῳ μὲν δὴ τέλει ἐχρήσατο ὁ Ἀντωνῖνος καὶ ἡ μήτηρ Ἰουλία , βιώσαντες ὡς προείρηται .
πᾶς δὲ ὁ χρόνος ἐν ᾧ μόνος ἐβασίλευσεν ἄνευ τοῦ πατρὸς καὶ τοῦ ἀδελφοῦ , ἐν ἓξ ἔτεσι συνετελέσθη .
τελευτήσαντος δὲ τοῦ Ἀντωνίνου ἐν ἀφασίᾳ τε ἦν ὁ στρατὸς καὶ ἀπορίᾳ τοῦ πρακτέου :
ἔμεινάν τε ἡμερῶν δύο ἀβασίλευτοι , ἐζήτουν τε ὃν ἐπιλέξονται ἄρχοντα .
καὶ γὰρ ἠγγέλλετο μετὰ πολλοῦ πλήθους καὶ δυνάμεως ἐπιὼν ὁ Ἀρτάβανος , δίκας ἀπαιτήσων τιμωρήσων τε τοῖς ἐν σπονδαῖς καὶ εἰρήνῃ ἀνῃρημένοις .
αἱροῦνται δὴ βασιλέα πρῶτον μὲν Ἀδ̔ ? ?
έντον ὡς στρατιωτικόν τε καὶ ἔπαρχον οὐ φαῦλον γενόμενον 0 1 :
ὃ δὲ γῆρας προϊσχόμενος παρῃτήσατο :
μετ ἐκεῖνον δὲ τὸν Μακρῖνον , πειθόντων αὐτοὺς χιλιάρχων , οἳ καὶ τῆς ἐπιβουλῆς τοῦ Ἀντωνίνου συνωμόται καὶ κοινωνοὶ τοῦ Μακρίνου γεγενῆσθαι ὑπωπτεύθησαν 0 .
ὕστερον γοῦν ἐκολάσθησαν μετὰ τὴν ἐκείνου τελευτήν , ὡς ἐν τοῖς ἑξῆς ἐροῦμεν .
παρέλαβε δὲ τὴν βασιλείαν ὁ Μακρῖνος οὐχ οὕτως εὐνοίᾳ καὶ πίστει τῶν στρατιωτῶν ὡς ἀνάγκῃ καὶ χρείᾳ τοῦ παρόντος καιροῦ 0 .
τούτων δὲ πραττομένων ἐφίσταται ὁ Ἀρτάβανος μετὰ μεγίστου πλήθους καὶ δυνάμεως , ἵππον τε πολλὴν ἄγων καὶ τοξοτῶν μέγα τι πλῆθος καταφράκτους τε ἀπὸ καμήλων ἔξωθεν μακροῖς δόρασιν .
ὡς δ ἀπηγγέλη προσιών , συγκαλέσας τοὺς στρατιώτας ὁ Μακρῖνος ἔλεξε τοιάδε .
ἀλγεῖν μὲν ὑμᾶς πάντας ἐπὶ τοιούτου βασιλέως , ἢ ἵνα τ ἀληθῆ λέγοιμι , συστρατιώτου ἀποβολῇ θαυμαστὸν οὐδέν 0 :
φέρειν δὲ τὰς συμφορὰς καὶ τὰ προσπίπτοντα μετρίως ὑπομένειν ἀνθρώπων ἔργον σωφρονούντων .
ἡ μὲν γὰρ ἐκείνου μνήμη ἔν τε τοῖς ὑμετέροις στέρνοις ἐγκείσεται , τοῖς τε ἐς ὕστερον παραδοθήσεται δόξαν ἀίδιον φέρουσα μεγάλων τε καὶ γενναίων ἔργων ὧν ἔδρασε , φίλτρων τε καὶ εὐνοίας καμάτων τε κοινωνίας τῆς πρὸς ὑμᾶς .
νῦν δὲ καιρός , τιμήσαντας ὡς χρὴ τὴν μνήμην τοῦ τετελευτηκότος , ἀφοσιωσαμένους τε τὰ πρὸς ἐκεῖνον , ἔχεσθαι τῶν ἐπειγόντων 0 .
ὁρᾶτε τὸν βάρβαρον ἐφεστῶτα σὺν παντὶ τῷ τῆς ἀνατολῆς πλήθει , καὶ δοκοῦντα πρόφασιν εὔλογον ἔχειν ἔχθρας :
ἡμεῖς γὰρ αὐτὸν προυκαλεσάμεθα παρασπονδήσαντες , καὶ ἐν εἰρήνῃ βαθείᾳ πόλεμον ἠγείραμεν .
ἤρτηται δὲ νῦν πᾶσα ἡ Ῥωμαίων ἀρχὴ τῆς ὑμετέρας ἀνδρείας τε καὶ πίστεως :
οὐ γὰρ περὶ ὅρων γῆς οὐ δὲ ῥείθρων ποταμῶν ἡ φιλονεικία , περὶ τοῦ παντὸς δέ , πρὸς μέγαν βασιλέα , ὑπὲρ παίδων καὶ συγγενῶν , οὓς ἐκεῖνος ἀδίκως καὶ παρὰ τοὺς ὅρκους οἴεται ἀνῃρῆσθαι 0 1 .
τά τε οὖν ὅπλα λαμβάνωμεν , καὶ τῇ συνήθει Ῥωμαίοις εὐκοσμίᾳ ταττώμεθα .
ἐν γὰρ ταῖς παρατάξεσι τὸ μὲν τῶν βαρβάρων ἄτακτον πλῆθος καὶ προσκαίρως ἠθροισμένον αὐτὸ ἑαυτῷ ἴσως γένοιτ ἂν ἐναντίον :
τὸ δ ὑμέτερον εὔτακτόν τε ὂν καὶ συγκεκροτημένον , μετά τε ἐμπειρίας μαχόμενον , ὑμῖν τε ἔσται σωτήριον κ ἀκείνοις ὀλέθριον .
μετ ἀγαθῆς οὖν τῆς ἐλπίδος ἀγωνίζεσθε ὡς Ῥωμαίοις πρέπει καὶ σύνηθες :
οὕτω γὰρ τούς τε βαρβάρους ἀπώσεσθε ὑμεῖς , καὶ δόξης κλέος ἀράμενοι μέγα Ῥωμαίοις τε καὶ πᾶσιν ἀνθρώποις δείξετε , τήν τε προτέραν νίκην πιστώσεσθε , ὡς μὴ δόλῳ καὶ ἀπάτῃ παρασπονδήσαντες ἠδικήσατε , ἀλλὰ δἰ ὅπλων νικήσαντες ἐκρατήσατε .
τοιαῦτά τινα εἰπόντος αὐτοῦ , οἱ στρατιῶται τὴν ἀνάγκην τοῦ πράγματος ὁρῶντες παρετάττοντο κ ἀν τοῖς ὅπλοις ἦσαν .
ἅμα δὲ ἡλίῳ ἀνίσχοντι ἐφάνη Ἀρτάβανος σὺν μεγίστῳ πλήθει στρατοῦ .
ἀσπασάμενοι δὲ τὸν ἥλιον , ὡς ἔθος αὐτοῖς , οἱ βάρβαροι , μεγίστῃ τε κλαγγῇ βοήσαντες , ἐπέδραμον τοῖς Ῥωμαίοις τοξεύοντές τε καὶ καθιππεύοντες .
οἱ δὲ Ῥωμαῖοι εὐτάκτως τε καὶ ἀσφαλῶς συστήσαντες τὰς φάλαγγας , ἑκατέρωθέν τε τοὺς ἱππεῖς καὶ τοὺς Μαυρουσίους παρατάξαντες , τά τε κενὰ πληρώσαντες τῶν κούφως καὶ εὐσταλῶς ἐκτρέχειν δυναμένων , δεξάμενοι τοὺς βαρβάρους ἐμάχοντο .
καὶ οἱ μὲν βάρβαροι τῷ πλήθει τῶν τόξων τοῖς τε ἐπιμήκεσι δόρασι τῶν καταφράκτων ἀπό τε ἵππων καὶ καμήλων τιτρώσκοντες αὐτοὺς μεγάλως ἄνωθεν ἔβλαπτον :
οἱ δὲ Ρωμαῖοι τῶν μὲν συσταδὸν μαχομένων ῥᾳδίως ἐκράτουν , ἐπεὶ δὲ αὐτοὺς ἥ τε ἵππος πολλὴ οὖσα καὶ τὸ τῶν καμήλων πλῆθος ἐλυμαίνετο , προσποιούμενοι ἀναχωρεῖν τριβόλους τε καὶ ἄλλα τινὰ τεχνάσματα σιδήρων , ὀξυτάτας ἐξοχὰς περικείμενα , ἐρρίπτουν .
παραλανθάνοντα δὲ ἐν ταῖς ψάμμοις καὶ οὐ καθορώμενα ὑπὸ τῶν ἱππέων ἢ τῶν καμηλιτῶν ὀλέθρια ἦν αὐτοῖς :
πατοῦντες γὰρ οἱ ἵπποι , αἵ τε κάμηλοι μάλιστα , ἔχουσαι ἁπαλὰ τὰ πέλματα , ὤκλαζον καὶ ἐχώλευον , τούς τε ἐπιβάτας οὓς ἔφερον ἀπεσείοντο .
οἱ δὲ ἐπέκεινα βάρβαροι ἐς ὅσον μὲν ἐποχοῦνται ἵπποις ἢ καμήλοις , γενναίως μάχονται , ἢν δὲ ἀποβῶσιν αὐτῶν ἢ κατενεχθῶσι , ῥᾷστα ἁλίσκονται , μὴ φέροντες τὴν ἐκ συστάσεως μάχην .
πρός τε τὸ φυγεῖν ἢ διῶξαι , εἰ δέοι , ὑπὸ τῆς περὶ τοῖς σκέλεσιν ἐσθῆτος χαύνως παρῃωρημένης ἐμποδίζονται .
πρώτης μὲν οὖν καὶ δευτέρας ἡμέρας ἐξ ἑωθινοῦ ἐς ἑσπέραν ἐμαχέσαντο , καὶ νὺξ ἐπελθοῦσα διέλυσε τὰς μάχας , ἑκάτεροί τε ἐπανῆλθον ἐς τὰ ἑαυτῶν στρατόπεδα νικᾶν ἀξιοῦντες .
τῇ δὲ τρίτῃ ἡμέρᾳ συνῆλθον ἐς τὸ αὐτὸ πεδίον μαχούμενοι , ἐπειρῶντο δὲ οἱ μὲν βάρβαροι , πολύ τι τῷ πλήθει τούτων ὑπερέχοντες , κυκλώσασθαι τοὺς Ῥωμαίους καὶ σαγηνεῦσαι :
οἱ δὲ Ῥωμαῖοι οὐκέτι τὰς φάλαγγας ἐς βάθος συνίστασαν , ἐς μῆκος δ ἐκτείνοντες ἀεὶ τὸ κυκλούμενον ἐνεπόδιζον .
πλῆθος δὲ τοσοῦτον ἀνδρῶν τε καὶ κτηνῶν ἐφονεύθη ὡς πᾶν πληρωθῆναι τὸ πεδίον μεγίστους τε σωροὺς πτωμάτων ἐς ὕψος ἀρθῆναι , καὶ μάλιστα τῶν καμήλων ἐπαλλήλων πιπτουσῶν .
πρός τε οὖν τὸ διατρέχειν ἐνεποδίζοντο οἱ μαχόμενοι :
οὐκέτι δὲ οὐ δὲ καθεώρων ἀλλήλους , μεγάλου οἱονεὶ χώματος ἐν μέσῳ καὶ δυσβάτου ὑπὸ τῶν σωμάτων σεσωρευμένου , ὑφ οὗ κωλυόμενοι τοῖς ἄλλοις ἐπιέναι ἕκαστοι ἐπανῆλθον ἐς τὰ ἑαυτῶν στρατόπεδα .
ὁ δὲ Μακρῖνος συνεὶς ὅτι οὐκ ἄλλως Ἀρτάβανος ἐκθύμως τε μάχεται καὶ προσμένει ἀλλ ἢ οἰόμενος Ἀντωνίνῳ μάχεσθαι , εἰωθότων ἀεὶ τῶν βαρβάρων ῥᾷστα ἀποκάμνειν ἐθελοκακεῖν τε , εἰ μή τι ἐν ταῖς πρώταις ὁρμαῖς κατορθώσουσι , τότε δὲ προσμενόντων ὡς ἂν τὴν μάχην ἀνανεώσαιντο μετὰ τὴν τῶν νεκρῶν ἀναίρεσίν τε καὶ κατάφλεξιν , οὐκ οἰομένων τεθνηκέναι τὸν τῆς ἔχθρας αἴτιον , πέμπει πρεσβείαν ἐπιστέλλει τε τῷ Παρθυαίῳ , λέγων τὸν μὲν περὶ τὰς σπονδὰς καὶ τοὺς ὅρκους ἀδικήσαντα βασιλέα τεθνηκέναι δίκας τε ἀξίας ὧν ἔδρασε δεδωκέναι , Ῥωμαίους δέ , ὧν ἐστὶν ἡ ἀρχή , ἑαυτῷ τὰ τῆς βασιλείας ἐγκεχειρικέναι :
μή τε δὲ ἀρέσκεσθαι τοῖς πραχθεῖσιν , αἰχμαλώτους τε τοὺς περιόντας ἀποδοῦναι , χρήματά τε ὅσα ἡρπάγη ἀποτῖσαι , φίλῳ τε ἀντὶ ἐχθροῦ χρῆσθαι καὶ τὴν εἰρήνην ὅρκοις καὶ σπονδαῖς βεβαιῶσαι .
ὁ δὲ Ἀρτάβανος ταῦτά τε ἀναγνοὺς καὶ διδαχθεὶς ὑπὸ τῶν πρέσβεων περὶ τῆς Ἀντωνίνου ἀναιρέσεως , αὐτάρκη τιμωρίαν τὸν παρασπονδήσαντα δεδωκέναι νομίζων , τοῦ τε στρατοῦ αὑτῷ τετρυχωμένου , ἀγαπῶν τε τοὺς αἰχμαλώτους καὶ τὰ χρήματα ἀναιμωτὶ ἀπολαβεῖν , σπεισάμενος εἰρήνην πρὸς τὸν Μακρῖνον ἐς τὰ ἑαυτοῦ ἐπανέρχεται .
ὃ δὲ τόν στρατὸν ἀπαλλάξας τῆς ἐν Μεσοποταμίᾳ διατριβῆς ἐς τὴν Ἀντιόχειαν ἠπείγετο .
ὅπως μὲν δὴ ὁ Ἀντωνῖνος ἦρξέ τε καὶ ἐτελεύτησε , δεδήλωται ἐν τῷ πρὸ τούτου συγγράμματι :
γενόμενος δὲ ἐν τῇ Ἀντιοχείᾳ ὁ Μακρῖνος ἐπιστέλλει τῷ τε δήμῳ Ῥωμαίων καὶ τῇ συγκλήτῳ , λέγων τοιάδε .
ἐν εἰδόσι μὲν ὑμῖν τοῦ τε βίου μου τὴν ἐξ ἀρχῆς προαίρεσιν τοῦ τε τρόπου τὸ πρὸς χρηστότητα ἐπιρρεπές , καὶ τὸ πρᾶον τῆς διοικηθείσης πρότερον πράξεως , οὐ πολύ τι ἐξουσίας καὶ δυνάμεως βασιλικῆς ἀποδεούσης , ὅπου γε καὶ αὐτὸς ὁ βασιλεὺς τοῖς ἐπάρχουσι τῶν στρατοπέδων πεπίστευται , περιττὸν νομίζω μακρηγορεῖν .
ἴστε γάρ με καὶ οἷς ἐκεῖνος ἔπραττεν οὐκ ἀρεσκόμενον , καὶ προκινδυνεύσαντα ὑμῶν ἐν οἷς πολλάκις ταῖς τυχούσαις διαβολαῖς πιστεύων ἀφειδῶς ὑμῖν προσεφέρετο .
κ ἀμὲ μὲν κακῶς ἠγόρευε , καὶ δημοσίᾳ πολλάκις τὸ μέτριόν μου καὶ πρὸς τοὺς ἀρχομένους φιλάνθρωπον διαβάλλων καὶ διασκώπτων ἐς ῥᾳθυμίαν καὶ τρόπων χαυνότητα :
κολακείαις δὲ χαίρων , καὶ τοὺς εἰς ὠμότητα παροξύνοντας τῷ τε θυμῷ τὸ ἐνδόσιμον αὐτοῦ διδόντας τήν τε ὀργὴν διαβολαῖς ἐγείροντας εὔνους καὶ πιστοὺς ἐδοκίμαζε φίλους .
ἐμοὶ δὲ ἐξ ἀρχῆς τὸ πρᾶον καὶ μέτριον προσφιλές 0 .
τὸν γοῦν πρὸς Παρθυαίους πόλεμον , μέγιστόν τε ὄντα καὶ ἐφ ᾧ πᾶσα Ῥωμαίων ἐσάλευεν ἀρχή , κατελύσαμεν καὶ ἐν οἷς ἀνδρείως παραταξάμενοι οὐδέν τι ἡττήμεθα , καὶ ἐν οἷς σπείσαντες μετὰ πολλῆς δυνάμεως ἐλθόντα μέγαν βασιλέα πιστὸν φίλον ἀντ ἐχθροῦ δυσμάχου ἐποιήσαμεν .
ἐμοῦ δὲ κρατοῦντος ἐν ἀδείᾳ τε καὶ ἀναιμωτὶ πάντες βιώσονται , ἀριστοκρατία τε μᾶλλον ἢ βασιλεία νομισθήσεται 0 .
μηδέ τις ἀπαξιούτω ἢ τύχης πταῖσμα νομιζέτω , ὅτι δὴ ὄντα με ἐκ τῆς ἱππάδος τάξεως ἐπὶ τοῦτο ἤγαγε .
τί γὰρ ὄφελος εὐγενείας , εἰ μὴ χρηστὸς καὶ φιλάνθρωπος συνοικεῖ τρόπος 0 ;
τὰ μὲν γὰρ τῆς τύχης δῶρα καὶ ἀναξίοις περιπίπτει , ἡ δὲ τῆς ψυχῆς ἀρετὴ ἰδίαν ἑκάστῳ δόξαν περιτίθησιν .
εὐγένεια δὲ καὶ πλοῦτος καὶ ὅσα τοιαῦτα μακαρίζεται μέν , οὐκ ἐπαινεῖται δέ , ὡς παῤ ἄλλου δοθέντα 0 :
ἐπιείκεια δὲ καὶ χρηστότης ἅμα τῷ θαυμάζεσθαι καὶ τῶν ἐπαίνων τὴν ἀναφορὰν ἐς αὐτόν τινα ἔχει τὸν κατορθοῦντα .
τί γοῦν ὑμᾶς ὤνησεν ἡ Κομμόδου εὐγένεια ἢ Ἀντωνίνου ἡ πατρῴα διαδοχή ;
οἱ μὲν γὰρ ὥσπερ ὄφλημα κληρονομίας εἰληφότες ἀποχρῶνταί τε καὶ ἐνυβρίζουσιν ὡς ἄνωθεν ἰδίῳ κτήματι 0 :
οἱ δὲ παῤ ὑμῶν λαβόντες χάριτός τε ἀιδίου εἰσὶ χρεῶσται καὶ πειρῶνται ἀμείψασθαι τοὺς εὐεργεσίαις προειληφότας .
καὶ τῶν μὲν εὐπατριδῶν βασιλέων τὸ εὐγενὲς ἐς ὑπεροψίαν ἐκπίπτει καταφρονήσει τῶν ὑπηκόων ὡς πολὺ ἐλαττόνων :
οἱ δὲ ἐκ μετρίων πράξεων ἐπὶ τοῦτο ἐλθόντες περιέπουσιν αὐτὸ ὡς καμάτῳ κτηθέν , αἰδῶ τε καὶ τιμὴν ἀπονέμουσιν , ἣν εἰώθεσαν , τοῖς ποτὲ κρείττοσιν .
ἐμοὶ δὲ σκοπὸς μηδέν τι πράττειν ἄνευ τῆς ὑμετέρας γνώμης , κοινωνούς τε καὶ συμβούλους ἔχειν τῆς τῶν πραγμάτων διοικήσεως 0 .
ὑμεῖς δὲ ἐν ἀδείᾳ καὶ ἐλευθερίᾳ βιώσεσθε , ὧν ἀφῃρέθητε μὲν ὑπὸ τῶν εὐπατριδῶν βασιλέων , ἀποδοῦναι δὲ ὑμῖν ἐπειράθησαν πρότερον μὲν Μάρκος ὕστερον δὲ Περτίναξ , ἐξ ἰδιωτικῶν σπαργάνων ἐπὶ τοῦτο ἐλθόντες .
γένους γὰρ ἔνδοξον ἀρχὴν αὐτὸν παρασχεῖν καὶ τῷ ὑστέρῳ γένει ἄμεινον ἢ κλέος προγονικὸν παραλαμβάνοντα τρόπου φαυλότητι καταισχῦναι 0 1 .
ἀναγνωσθείσης δὲ τῆς τοιαύτης ἐπιστολῆς , εὐφημεῖ τε αὐτὸν ἡ σύγκλητος καὶ τὰς σεβασμίους τιμὰς πάσας ψηφίζεται .
οὐχ οὕτω δὲ εὔφραινε πάντας ἡ Μακρίνου διαδοχή , ὡς ὑπερήδοντό τε καὶ πανδημεὶ ἑώρταζον ἐπὶ τῇ Ἀντωνίνου ἀπαλλαγῇ .
ἕκαστός τε ᾤετο , μάλιστα τῶν ἐν ἀξιώσει τινὶ ἢ πράξει καθεστώτων , ξίφος ἀποσεσεῖσθαι τοῖς αὐχέσιν ἐπαιωρούμενον .
συκοφάνται τε ἢ δοῦλοι , ὅσοι δεσπότας κατήγγελον , ἀνεσκολοπίσθησαν :
ἥ τε Ῥωμαίων πόλις καὶ σχεδὸν πᾶσα ἡ ὑπὸ Ῥωμαίους οἰκουμένη καθαρθεῖσα πονηρῶν ἀνθρώπων , τῶν μὲν κολασθέντων τῶν δὲ ἐξωσθέντων , εἰ δέ τινες καὶ ἔλαθον , δἰ εὐλάβειαν ἡσυχαζόντων , ἐν ἀδείᾳ πολλῇ καὶ εἰκόνι ἐλευθερίας ἐβίωσαν ἐκείνου τοῦ ἔτους οὗ μόνου ὁ Μακρῖνος ἐβασίλευσε .
τοσοῦτον δὲ ἥμαρτεν ὅσον μὴ διέλυσεν εὐθέως τὰ στρατόπεδα καὶ ἑκάστους ἐς τὰ ἑαυτῶν ἀπέπεμψεν , αὐτός τε ἐς τὴν Ῥώμην ποθοῦσαν ἠπείχθη , τοῦ δήμου ἑκάστοτε καλοῦντος μεγάλαις βοαῖς , ἐν δὲ τῇ Ἀντιοχείᾳ διέτριβε γένειόν τε ἀσκῶν , βαδίζων τε πλέον τοῦ δέοντος ἠρεμαίως , βραδύτατά τε καὶ μόλις τοῖς προσιοῦσιν ἀποκρινόμενος ὡς μη δ ἀκούεσθαι πολλάκις διὰ τὸ καθειμένον τῆς φωνῆς .
ἐζήλου δὲ ταῦτα ὡς δὴ Μάρκου ἐπιτηδεύματα , τὸν δὲ λοιπὸν βίον οὐκ ἐμιμήσατο , ἐπεδίδου δὲ ἑκάστοτε ἐς τὸ ἁβροδίαιτον , ὀρχηστῶν τε θέαις καὶ πάσης μούσης κινήσεώς τε εὐρύθμου ὑποκριταῖς σχολάζων , τῆς τε τῶν πραγμάτων διοικήσεως ἀμελῶς ἔχων .
προῄει τε πόρπαις καὶ ζωστῆρσι χρυσῷ πολλῷ καὶ λίθοις τιμίοις πεποικιλμένοις κεκοσμημένος , τῆς τοιαύτης πολυτελείας παρὰ τοῖς Ῥωμαίων στρατιώταις οὐκ ἐπαινουμένης , βαρβάρου δὲ μᾶλλον καὶ θηλυπρεποῦς εἶναι δοκούσης .
ἅπερ ὁρῶντες οἱ στρατιῶται οὐ πάνυ τι ἀπεδέχοντο , ἀπηρέσκοντό τε αὐτοῦ τῷ βίῳ ὡς ἀνειμένῳ μᾶλλον ἢ κατ ἄνδρα στρατιωτικόν 0 :
παραβάλλοντες δὲ τὴν μνήμην τῇ Ἀντωνίνου διαίτῃ ἐπιστρεφεῖ τε καὶ στρατιωτικῇ γενομένῃ , κατεγίνωσκον τῆς Μακρίνου πολυτελείας .
ἔτι τε ἠγανάκτουν αὐτοὶ μὲν ὑπὸ σκηναῖς καὶ ἐν ἀλλοδαπῇ διαιτώμενοι , ἔσθ ὅτε καὶ σπανίζοντες τῶν ἐπιτηδείων , ἔς τε τὰ ἑαυτῶν οὐκ ἐπανιόντες εἰρήνης εἶναι δοκούσης :
ὁρῶντες δὲ τὸν Μακρῖνον ἐν χλιδῇ καὶ τρυφῇ διαιτώμενον , ἀφηνιάζοντες ἤδη πρὸς ἀλλήλους αὐτὸν κακῶς ἠγόρευον , προφάσεώς τε ὀλίγης λαβέσθαι εὔχοντο ἐς τὸ ἀποσκευάσασθαι τὸ λυποῦν .
ἐχρῆν δὲ ἄρα Μακρῖνον ἐνιαυτοῦ μόνου τῇ βασιλείᾳ ἐντρυφήσαντα ἅμα τῷ βίῳ καὶ τὴν ἀρχὴν καταλῦσαι , μικρὰν καὶ εὐτελῆ πρόφασιν τοῖς στρατιώταις ἐς ἃ ἐβούλοντο τῆς τύχης παρασχούσης .
μαῖσα ἦν τις ὄνομα , τὸ γένος Φοίνισσα , ἀπὸ Ἐμέσου καλουμένης οὕτω πόλεως ἐν Φοινίκῃ :
ἀδελφὴ δὲ ἐγεγόνει Ἰουλίας τῆς Σἑ ? ?
ήρου μὲν γυναικὸς Ἀντωνίνου δὲ μητρός 0 .
παρὰ πάντα οὖν τὸν τῆς ἀδελφῆς βίον ἐν τῇ βασιλείῳ διέτριψεν αὐλῇ χρόνου πολυετοῦς , παῤ ὃν Σἑ ? ?
ῆρός τε καὶ Ἀντωνῖνος ἐβασίλευσαν .
τὴν δὴ Μαῖσαν ταύτην ὁ Μακρῖνος , μετὰ τὴν τῆς ἀδελφῆς τελευτὴν Ἀντωνίνου δὲ ἀναίρεσιν , προσέταξεν ἐς τὴν πατρίδα ἐπανελθοῦσαν ἐν τοῖς οἰκείοις καταβιῶναι , πάντα ἔχουσαν τὰ ἑαυτῆς .
πλείστων δὲ ἦν χρημάτων ἀνάπλεως ἅτε μακρῷ χρόνῳ βασιλικῇ ἐξουσίᾳ ἐντεθραμμένη .
ἐπανελθοῦσα δὲ ἡ πρεσβῦτις διέτριβεν ἐν τοῖς ἑαυτῆς .
ἦσαν δὲ αὐτῇ θυγατέρες δύο :
σοαιμὶς μὲν ἡ πρεσβυτέρα ἐκαλεῖτο , ἡ δὲ ἑτέρα Μαμμαία 0 .
παῖδες δὲ ἦσαν τῇ μὲν πρεσβυτέρᾳ Βασσιανὸς ὄνομα , τῇ δὲ νεωτέρᾳ Ἀλεξιανός 0 .
ὑπὸ δὲ ταῖς μητράσι καὶ τῇ μάμμῃ ἀνετρέφοντο , ὁ μὲν Βασσιανὸς περὶ ἔτη γεγονὼς τεσσαρεσκαίδεκα , ὁ δὲ Ἀλεξιανὸς δεκάτου ἔτους ἐπιβεβηκώς 0 1 .
ἱέρωντο δὲ αὐτοὶ θεῷ ἡλίῳ :
τοῦτον γὰρ οἱ ἐπιχώριοι σέβουσι , τῇ Φοινίκων φωνῇ Ἐλαιαγάβαλον καλοῦντες .
νεὼς δὲ αὐτῷ μέγιστος κατεσκεύαστο αὐτοῦ , χρυσῷ πολλῷ καὶ ἀργύρῳ κεκοσμημένος λίθων τε πολυτελείᾳ .
θρησκεύεται δὲ οὐ μόνον πρὸς τῶν ἐπιχωρίων , ἀλλὰ καὶ πάντες οἱ γειτνιῶντες σατράπαι τε καὶ βασιλεῖς βάρβαροι φιλοτίμως πέμπουσι τῷ θεῷ ἑκάστου τοῦ ἔτους πολυτελῆ ἀναθήματα .
ἄγαλμα μὲν οὖν , ὥσπερ παῤ Ἕλλησιν ἢ Ῥωμαίοις , οὐδὲν ἕστηκε χειροποίητον , θεοῦ φέρον εἰκόνα 0 :
λίθος δέ τις ἔστι μέγιστος , κάτωθεν περιφερής , λήγων ἐς ὀξύτητα :
κωνοειδὲς αὐτῶ σχῆμα , μέλαινά τε ἡ χροιά 0 .
διιπετῆ τε αὐτὸν εἶναι σεμνολογοῦσιν , ἐξοχάς τέ τινας βραχείας καὶ τύπους δεικνύουσιν , εἰκόνα τε ἡλίου ἀνέργαστον εἶναι θέλουσιν , οὕτω βλέποντες .
τούτῳ δὴ τῷ θεῷ ὁ Βασσιανὸς ἱερωμένος ʽἅτε γὰρ πρεσβυτέρῳ ἐκείνῳ ἐγκεχείριστο ἡ θρησκείἀ προῄει τε σχήματι βαρβάρῳ , χιτῶνας χρυσοϋφεῖς καὶ ἁλουργεῖς χειριδωτοὺς καὶ ποδήρεις ἀνεζωσμένος , τά τε σκέλη πάντα σκέπων ἀπ ὀνύχων ἐς μηροὺς ἐσθῆσιν ὁμοίως χρυσῷ καὶ προφύρᾳ πεποικιλμέναις :
τήν τε κεφαλὴν ἐκόσμει στέφανος λίθων πολυτελῶν χροιᾷ διηνθισμένος .
ἦν δὲ τὴν ἡλικίαν ἀκμαῖος καὶ τὴν ὄψιν τῶν κατ αὐτὸν ὡραιότατος μειρακίων πάντων .
ἐς τὸ αὐτὸ δὴ συνιόντων κάλλους σώματος , ἡλικίας ἀκμῆς , ἁβροῦ σχήματος , ἀπείκασεν ἄν τις τὸ μειράκιον Διονύσου καλαῖς εἰκόσιν .
ἱερουργοῦντα δὴ τοῦτον , περί τε τοῖς βωμοῖς χορεύοντα νόμῳ βαρβάρων ὑπό τε αὐλοῖς καὶ σύριγξι παντοδαπῶν τε ὀργάνων ἤχῳ , περιεργότερον ἐπέβλεπον οἵ τε ἄλλοι ἄνθρωποι καὶ μάλιστα οἱ στρατιῶται , εἰδότες γένους ὄντα βασιλικοῦ , καὶ τῆς ὥρας αὐτοῦ πάντων τὰς ὄψεις ἐς ἑαυτὴν ἐπιστρεφούσης .
ἐγειτνίαζε δὲ τῇ πόλει ἐκείνῃ τότε μέγιστον στρατόπεδον , ὃ τῆς Φοινίκης προήσπιζεν :
ὕστερον δὲ μετηνέχθη , ὡς ἐν τοῖς ἑξῆς ἐροῦμεν .
φοιτῶντες οὖν οἱ στρατιῶται ἑκάστοτε ἐς τὴν πόλιν , ἔς τε τὸν νεὼν ἰόντες θρησκείας δὴ χάριν , τὸ μειράκιον ἡδέως ἔβλεπον .
ἦσαν δέ τινες ἐξ αὐτῶν καὶ πρόσφυγες οἰκεῖοί τε τῆς Μαίσης , πρὸς οὓς ἐκείνη θαυμάζοντας τὸν παῖδα , εἴ τε πλασαμένη εἴ τε καὶ ἀληθεύουσα , ἐξεῖπεν ὅτι ἄρα Ἀντωνίνου υἱός ἐστι φύσει , τῇ δὲ ὑπολήψει ἄλλου δοκοίη 0 1 2 :
ἐπιφοιτῆσαι γὰρ αὐτὸν ταῖς θυγατράσιν αὐτῆς νέαις τε οὔσαις καὶ ὡραίαις , καθ ὃν καιρὸν ἐν τοῖς βασιλείοις σὺν τῇ ἀδελφῇ διέτριβεν .
ὅπερ ἐκεῖνοι ἀκούσαντες , τοῖς συστρατιώταις κατ ὀλίγον ἀπαγγέλλοντες διαβόητον ἐποίησαν τὴν φήμην , ὡς ἐς πᾶν χωρῆσαι τὸ στρατιωτικόν .
τῇ δὲ Μαίσῃ ἐλέγετο σωροὺς εἶναι χρημάτων , ἐκείνην δὲ ἑτοίμως πάντ ἂν προέσθαι τοῖς στρατιώταις , εἰ τὴν βασιλείαν τῷ γένει ἀνανεώσαιτο .
ὡς δὲ συνέθεντο νύκτωρ , εἰ κατέλθοιεν λαθόντες , ἀνοίξειν τὰς πύλας καὶ δέξεσθαι πᾶν τὸ γένος ἔνδον βασιλέα τε καὶ υἱὸν ἀποδείξειν Ἀντωνίνου , ἐπέδωκεν ἑαυτὴν ἡ πρεσβῦτις , ἑλομένη πάντα κίνδυνον ἀναρρῖψαι μᾶλλον ἢ ἰδιωτεύειν καὶ δοκεῖν ἀπερρῖφθαι :
νύκτωρ τε λάθρᾳ τῆς πόλεως ὑπεξῆλθε σὺν ταῖς θυγατράσι καὶ τοῖς ἐγγόνοις .
καταγαγόντων τε αὐτοὺς τῶν προσφυγόντων στρατιωτῶν γενόμενοι πρὸς τῷ τείχει τοῦ στρατοπέδου ῥᾷστα ὑπεδέχθησαν :
εὐθέως τε τὸν παῖδα πᾶν τὸ στρατόπεδον Ἀντωνῖνον προσηγόρευσαν , τῇ τε πορφυρᾷ χλαμύδι περιβαλόντες εἶχον ἔνδον .
πάντα δὲ τὰ ἐπιτήδεια καὶ παῖδας καὶ γυναῖκας , ὅσα τε εἶχον ἐν κώμαις ἢ ἀγροῖς τοῖς πλησίον , εἰσκομίσαντες , τάς τε πύλας ἀποκλείσαντες , παρεσκεύαζον ἑαυτοὺς ὡς , εἰ δέοι , ὑπομενοῦντες πολιορκίαν .
ὡς δὲ ταῦτα ἀπηγγέλη τῷ Μακρίνῳ ἐν Ἀντιοχείᾳ διατρίβοντι , ἥ τε φήμη διέδραμεν ἀνὰ τὰ λοιπὰ στρατόπεδα ὅτι τε Ἀντωνίνου υἱὸς εὑρέθη καὶ ὅτι ἡ Ἰουλίας ἀδελφὴ χρήματα δίδωσι , πάντα τὰ λεγόμενα καὶ ἐνδεχόμενα καὶ ἀληθῆ πιστεύσαντες εἶναι τὰς ψυχὰς ἐξεπτόηντο .
ἐνῆγε δ αὐτοὺς καὶ ἀνέπειθεν ἐς πραγμάτων καινοτομίαν τό τε Μακρίνου μῖσος καὶ τὸ Ἀντωνίνου τῆς μνήμης πάθος , καὶ πρό γε ἁπάντων ἡ τῶν χρημάτων ἐλπίς , ὡς πολλοὺς καὶ αὐτομολοῦντας φοιτᾶν πρὸς τὸν νέον Ἀντωνῖνον 0 .
ὁ δὲ Μακρῖνος καταφρονῶν τοῦ πράγματος ὡς παιδαριώδους , χρώμενός τε τῇ συνήθει ῥᾳθυμίᾳ , αὐτὸς μὲν οἴκοι μένει , πέμπει δὲ ἕνα τῶν ἀρχόντων τοῦ στρατοπέδου , δύναμιν δοὺς ὅσην ᾤετο ῥᾷστα ἐκπορθήσειν τοὺς ἀφεστῶτας .
ὡς δ ἦλθεν Ἰουλιανός ʽτοῦτο γὰρ ἦν ὄνομα τῷ ἐπάρχᾠ καὶ προσέβαλε τοῖς τείχεσιν , ἔνδοθεν οἱ στρατιῶται ἀνελθόντες ἐπί τε τοὺς πύργους καὶ τὰς ἐπάλξεις τόν τε παῖδα τῷ ἔξωθεν πολιορκοῦντι στρατῷ ἐδείκνυσαν , Ἀντωνίνου υἱὸν εὐφημοῦντες , βαλάντιά τε χρημάτων μεστὰ δέλεαρ προδοσίας αὐτοῖς ἐδείκνυσαν .
οἳ δὲ πιστεύσαντες Ἀντωνίνου τε εἶναι τέκνον καὶ ὁμοιότατόν γε ʽβλέπειν γὰρ οὕτως ἤθελον τοῦ μὲν Ἰουλιανοῦ τὴν κεφαλὴν ἀποτέμνουσι καὶ πέμπουσι τῷ Μακρίνῳ , αὐτοὶ δὲ πάντες ἀνοιχθεισῶν αὐτοῖς τῶν πυλῶν ἐς τὸ στρατόπεδον ἐδέχθησαν .
οὕτως ἡ δύναμις αὐξηθεῖσα οὐ μόνον ἦν πρὸς τὸ ἀπομάχεσθαι πολιορκίᾳ ἀλλὰ καὶ πρὸς τὸ συστάδην καὶ ἐξ ἀντιστάσεως ἀγωνίζεσθαι ἀξιόχρεως :
ἔτι τε καὶ τῶν αὐτομόλων τὸ πλῆθος ἑκάστοτε , εἰ καὶ κατ ὀλίγους προσιόν , τὴν δύναμιν ηὔξησεν .
ὁ δὲ Μακρῖνος ὡς ταῦτα ἐπυνθάνετο , ἀθροίσας πάντα ὃν εἶχε στρατόν , ἐπῄει ὡς δὴ πολιορκήσων τοὺς ἐκείνῳ προσκεχωρηκότας .
ὁ δὲ Ἀντωνῖνος , οὐκ ἀναμενόντων τῶν σὺν αὐτῷ στρατιωτῶν πολιορκηθῆναι , θαρρησάντων δὲ μετὰ πάσης προθυμίας ἐξελθεῖν τε καὶ ὑπαντώμενοι τῷ Μακρίνῳ ἐκ παρατάξεως ἀγωνίζεσθαι , ἐξάγει τὴν αὑτοῦ δύναμιν .
συμμίξαντα δὲ ἀλλήλοις τὰ στρατόπεδα Φοινίκης τε καὶ Συρίας ἐν μεθορίοις , οἱ μὲν ὑπὲρ τοῦ Ἀντωνίνου προθύμως ἠγωνίζοντο , δεδιότες , εἰ ἡττηθεῖεν , τὴν ἐφ οἷς ἔδρασαν τιμωρίαν ἀναδέξασθαι :
οἱ δὲ σὺν τῷ Μακρίνῳ ῥᾳθυμότερον προσεφέροντο τῷ ἔργῳ , ἀποδιδράσκοντες καὶ μετιόντες πρὸς τὸν Ἀντωνῖνον .
ἅπερ ὁρῶν ὁ Μακρῖνος , φοβηθείς τε μὴ παντάπασι γυμνωθεὶς τῆς δυνάμεως αἰχμάλωτός τε ληφθεὶς αἰσχίστως ὑβρισθείη , ἔτι τῆς μάχης συνεστώσης , ἑσπέρας ἤδη προσιούσης , ἀπορρίψας τὸ χλαμύδιον καὶ εἴ τι σχῆμα βασιλικὸν περιέκειτο , λαθὼν ἀποδιδράσκει σὺν ὀλίγοις ἑκατοντάρχαις , οὓς πιστοτάτους ᾤετο , τὸ γένειον ἀποκειράμενος , ὡς μὴ γνωρίζοιτο , ἐσθῆτά τε ὁδοιπορικὴν λαβὼν καὶ τὴν κεφαλὴν ἀεὶ σκέπων .
νύκτωρ τε καὶ μεθ ἡμέραν ὡδοιπόρει , φθάνων τὴν φήμην τῆς ἑαυτοῦ τύχης , τῶν τε ἑκατοντάρχων μεγάλῃ σπουδῇ τὰ ὀχήματα ἐπειγόντων , ὡς ἂν ὑπὸ Μακρίνου ἔτι βασιλεύοντος ἐπί τινα σπουδαῖα πεμφθέντων .
ὃ μὲν οὖν ἔφυγεν , ὡς εἴρηται :
ὁ δὲ στρατὸς ἑκατέρωθεν ἐμάχοντο , ὑπὲρ τοῦ Μακρίνου οἱ σωματοφύλακες καὶ δορυφόροι , οὓς δὴ πραιτωριανοὺς καλοῦσιν , οἳ γενναίως ἀνθεστήκεσαν παντὶ τῷ ἄλλῳ στρατῷ ἅτε ὄντες μέγιστοί τε καὶ ἐπίλεκτοι :
τὸ δὲ ἐπίλοιπον πᾶν πλῆθος ὑπὲρ τοῦ Ἀντωνίνου ἠγωνίζοντο .
ὡς δὲ ἐπὶ πολὺ τὸν Μακρῖνον οὐκ ἔβλεπον οἱ ὑπὲρ αὐτοῦ μαχόμενοι οὐ δὲ τὰ τῆς βασιλείας σύμβολα , διηπόρουν δὴ ποῦ ποτὲ ἄρα εἴη , πότερον ἐν τῷ πλήθει τῶν κειμένων ἢ ἀποδρὰς ᾤχετο , ἠγνόουν τε πῶς χρήσονται τῷ πράγματι :
οὔ τε γὰρ μάχεσθαι ἤθελον ὑπὲρ τοῦ μὴ παρόντος , παραδοῦναί τε αὑτοὺς ἐκδότους καὶ ὥσπερ αἰχμαλώτους ᾐδοῦντο .
ὡς δὲ παρὰ τῶν αὐτομόλων ἐπύθετο Ἀντωνῖνος τὴν τοῦ Μακρίνου φυγήν , πέμψας κήρυκας διδάσκει αὐτοὺς ὅτι μάτην ὑπὲρ ἀνάνδρου καὶ φυγάδος μάχονται , ἄδειάν τε καὶ ἀμνηστίαν ἐνόρκως ὑπισχνεῖται , καλεῖ τε καὶ αὑτὸν δορυφορήσοντας .
οἳ μὲν οὖν πεισθέντες προσεχώρησαν , ὁ δὲ Ἀντωνῖνος πέμπει τοὺς διώξοντας τὸν Μακρῖνον πολὺ προκεχωρηκότα .
ἐν Καλχηδόνι γοῦν τῆς Βιθυνίας κατελήφθη , νοσῶν χαλεπώτατα ὑπό τε τῆς συνεχοῦς ὁδοιπορίας συντετριμμένος .
ἔνθα αὐτὸν αὐτὸν εὑρόντες ἔν τινι κρυπτόμενον προαστείῳ οἱ διώκοντες τὴν κεφαλὴν ἀπέτεμον .
ἐλέγετο δὲ σπεύδειν ἐς τὴν Ῥώμην , θαρρῶν τῇ τοῦ δήμου περὶ αὐτὸν σπουδῇ .
περαιούμενον δ αὐτὸν ἐς τὴν Εὐρώπην διὰ τοῦ στενοῦ τῆς Προποντίδος πορθμοῦ , ἤδη τε τῷ Βυζαντίῳ προσπελάζοντα , φασὶν ἀντιπνοίᾳ χρήσασθαι , ἐπανάγοντος αὐτὸν τοῦ πνεύματος ἐς τὴν τιμωρίαν .
παρὰ τοσοῦτον μὲν δὴ Μακρῖνος οὐκ ἐξέφυγε τοὺς διώξαντας , τέλει τε ἐχρήσατο αἰσχρῷ ὕστερον θελήσας ἐς τὴν Ῥώμην ἀνελθεῖν , δέον ἐν ἀρχῇ τοῦτο ποιῆσαι :
ὁμοῦ δὲ ἔπταισε καὶ γνώμῃ καὶ τύχῃ .
τέλει μὲν δη τοιούτῳ Μακρῖνος ἐχρήσατο , συναναιρεθέντος αὐτῷ καὶ τοῦ παιδός , ὃν ἦν ποιήσας Καίσαρα , Διαδουμενιανὸν καλούμενον :
ἐπεὶ δὲ ὅ τε στρατὸς πᾶς μετελθὼν πρὸς τὸν Ἀντωνῖνον προσεῖπε βασιλέα , τά τε τῆς ἀρχῆς ὑπεδέξατο , διοικηθέντων αὐτῷ κατὰ τὴν ἀνατολὴν τῶν ἐπειγόντων ὑπό τε τῆς μάμμης καὶ τῶν συνόντων φίλων ʽαὐτὸς γὰρ ἦν νέος τε τὴν ἡλικίαν , πραγμάτων τε καὶ παιδείας ἄπειροσ , οὐ πολλοῦ χρόνου διατρίψας εἶχε περὶ ἔξοδον , σπευδούσης μάλιστα τῆς Μαίσης ἐς τὰ συνήθη ἑαυτῇ βασίλεια Ῥώμης .
ὡς δὲ τῇ τε συγκλήτῳ καὶ τῷ Ῥωμαίων δήμῳ τὰ πραχθέντα ἐδηλώθη , δυσφόρως μὲν πάντες ἤκουσαν , ὑπήκουον δὲ ἀνάγκῃ τοῦ στρατοῦ ταῦτα ᾑρημένου .
κατεγίνωσκόν τε τοῦ Μακρίνου ῥᾳθυμίαν τε καὶ τρόπων χαυνότητα , αἴτιόν τε οὐκ ἄλλον ἀλλ ἢ αὐτὸν ἑαυτῷ γεγενῆσθαι ἔλεγον 0 .
ὁ δὲ Ἀντωνῖνος ἀπάρας τῆς Συρίας ἐλθών τε ἐς τὴν Νικομήδειαν ἐχείμαζε , τῆς ὥρας τοῦ ἔτους οὕτως ἀπαιτούσης .
εὐθέως τε ἐξεβακχεύετο , τήν τε ἱερωσύνην τοῦ ἐπιχωρίου θεοῦ , ᾗ ἐντέθραπτο , περιεργότερον ἐξωρχεῖτο , σχήμασί τε ἐσθῆτος πολυτελεστάτοις χρώμενος , διά τε πορφύρας χρυσοῦ ὑφάσμασι περιδεραίοις τε καὶ ψελίοις κοσμούμενος , ἐς εἶδος δὲ τιάρας στεφάνην ἐπικείμενος χρυσῷ καὶ λίθοις ποικίλην τιμίοις .
ἦν τε αὐτῷ τὸ σχῆμα μεταξὺ Φοινίσσης ἱερᾶς στολῆς καὶ χλιδῆς Μηδικῆς .
ῥωμαϊκὴν δὲ ἢ Ἑλληνικὴν πᾶσαν ἐσθῆτα ἐμυσάττετο , ἐρίου φάσκων εἰργάσθαι , πράγματος εὐτελοῦς :
τοῖς δὲ Σηρῶν ὑφάσμασι μόνοις ἠρέσκετο .
προῄει τε ὑπὸ αὐλοῖς καὶ τυμπάνοις , τῷ θεῷ δῆθεν ὀργιάζων .
ἡ δὲ Μαῖσα ταῦτα ὁρῶσα πάνυ ἤσχαλλε , πείθειν τε λιπαροῦσα ἐπειρᾶτο μεταμφιέσασθαι τὴν Ῥωμαίων στολὴν μέλλοντά τε ἐς τὴν πόλιν ἀφίξεσθαι καὶ ἐς τὴν σύγκλητον εἰσελεύσεσθαι , μὴ ἀλλοδαπὸν ἢ παντάπασι βάρβαρον τὸ σχῆμα ὀφθὲν εὐθὺς λυπήσῃ τοὺς ἰδόντας , ἀήθεις τε ὄντας καὶ οἰομένους τὰ τοιαῦτα καλλωπίσματα οὐκ ἀνδράσιν ἀλλὰ θηλείαις πρέπειν .
ὃ δὲ καταφρονήσας τῶν ὑπὸ τῆς πρεσβύτιδος λεχθέντων , μη δ ἄλλῳ τινὶ πεισθείς ʽοὐδὲ γὰρ προσίετο εἰ μὴ τοὺς ὁμοιοτρόπους τε καὶ κόλακας αὑτοῦ τῶν ἁμαρτημάτων , βουλόμενος ἐν ἔθει γενέσθαι τῆς τοῦ σχήματος ὄψεως τήν τε σύγκλητον καὶ τὸν δῆμον Ῥωμαίων , ἀπόντος τε αὑτοῦ πεῖραν δοθῆναι πῶς φέρουσι τὴν ὄψιν τοῦ σχήματος , εἰκόνα μεγίστην γράψας παντὸς ἑαυτοῦ , οἷος προϊών τε καὶ ἱερουργῶν ἐφαίνετο , παραστήσας τε ἐν τῇ γραφῇ τὸν τύπον τοῦ ἐπιχωρίου θεοῦ , ᾧ δὴ καλλιερῶν ἐγέγραπτο , πέμψας τε ἐς τὴν Ῥώμην , ἐκέλευσεν ἐν τῷ μεσαιτάτῳ τῆς συγκλήτου τόπῳ ὑψηλοτάτῳ τε τὴν εἰκόνα ἀνατεθῆναι ὑπὲρ κεφαλῆς τοῦ ἀγάλματος τῆς νίκης , ὡς συνιόντες ἐς τὸ βουλευτήριον λιβανωτόν τε θυμιῶσιν ἕκαστος καὶ οἴνου σπένδωσι .
προσέταξέ τε πάντας τοὺς Ῥωμαίων ἄρχοντας , καὶ εἴ τινες δημοσίας θυσίας ἐπιτελοῦσι , πρὸ τῶν ἄλλων θεῶν οὓς δὴ καλοῦσιν ἱερουργοῦντες , ὀνομάζειν τὸν νέον θεὸν Ἐλαιαγάβαλον .
ὡς δὲ ἐς τὴν Ῥώμην ἀφίκετο τῷ προειρημένῳ σχήματι , οὐδὲν παράδοξον εἶδον οἱ Ῥωμαῖοι , τῇ γραφῇ ἐνειθισμένοι .